MINISTARSTVO ZA DEMOGRAFIJU, OBITELJ, MLADE I SOCIJALNU POLITIKU

PRAVILNIK

O STAMBENIM UVJETIMA ZA OBAVLJANJE UDOMITELJSTVA

# UVODNE ODREDBE

# Članak 1.

Ovim Pravilnikom utvrđuju se stambeni uvjeti za obavljanje udomiteljstva.

# Članak 2.

Izrazi koji se koriste u ovome Pravilniku, a imaju rodno značenje odnose se jednako na muški i ženski rod.

# OPĆI UVJETI

# Članak 3.

1. Stambene uvjete iz članka 1. ovoga Pravilnika čine uvjeti prostora i opreme prostora.
2. Stambeni uvjeti određuju se prema korisničkim skupinama kao:

* zajednički uvjeti
* posebni uvjeti za djecu, odrasle osobe, djecu i odrasle osobe – žrtve obiteljskog nasilja.

# ZAJEDNIČKI UVJETI

# Članak 4.

1. Usluga smještaja u udomiteljskoj obitelji pruža se u stambenoj jedinici: obiteljskoj kući ili stanu u obiteljskoj kući ili zgradi.
2. Stambena jedinica iz stavka 1. ovoga članka mora biti jedna stambena cjelina sa zajedničkim ulazom.

# Članak 5.

1. Stambena jedinica mora biti u vlasništvu, suvlasništvu ili najmu udomitelja ili člana udomiteljske obitelji.
2. Ugovor o najmu stambene jedinice mora biti sklopljen u trajanju od najmanje jedne godine od dana podnošenja zahtjeva za obavljanje udomiteljstva.

# Članak 6.

(1) Stambena jedinica iz članka 4. ovoga Pravilnika mora:

* biti smještena u naselju u kojem se nalaze ustanova odgoja i obrazovanja, zdravstva i drugih djelatnosti, ovisno o potrebama korisnika
* imati osiguran nesmetani pristup i korištenje električne energije, tekuće pitke vode, odvodnje, grijanja, telekomunikacijskih usluga
* imati osigurane građevinske i sigurnosne uvjete balkonske, stubišne i dvorišne ograde sukladno specifičnim potrebama korisnika
* imati potreban broj funkcionalno raspoređenih prostorija ovisno o broju članova obitelji i vrsti i broju korisnika: kuhinju s prostorom za blagovanje, pripremu i skladištenje hrane, prostorom za dnevni boravak, te spavaonice i prostorije za održavanje osobne higijene.

(2) Iznimno, ako stambena jedinica nije smještena u naselju u kojem se nalaze ustanove iz stavka 1. podstavka 1. ovoga članka ili se nalazi izvan naselja, mora biti prometno povezan s naseljem koje omogućava korisnicima korištenje usluga iz stavka 1. ovoga članka.

1. Stambena jedinica udomitelja koji pruža usluge za korisnike smanjene pokretljivosti i korisnike koji koriste pomagala za pokretljivost mora osiguravati tim korisnicima nesmetan pristup, kretanje, boravak na otvorenom i rad na isti način kao i udomitelju, odnosno članovima udomiteljske obitelji ili ostalim korisnicima, kao i osigurati jednostavnu prilagodbu građevine stambene namjene sukladno posebnom propisu i specifičnim potrebama korisnika.

# Članak 7.

1. Prostorije iz članka 6. stavka 1. podstavka 4. ovoga Pravilnika moraju biti dovoljno velike da osiguravaju adekvatan prostor za život, pripremu hrane i skladištenje, hranjenje, održavanje osobne higijene, učenje, igru i provođenje slobodnog vremena svih članova udomiteljske obitelji i korisnika.
2. Stambena jedinica iz članka 4. mora imati dovoljan broj spavaonica za sve korisnike i članove udomiteljske obitelji, a koje su dovoljno velike da osiguravaju adekvatan prostor korisnicima u svrhu njihove sigurnosti, privatnosti i udobnosti.
3. Prostorije u kojima borave korisnici moraju imati dnevno svjetlo, mogućnost prirodnog provjetravanja i adekvatno grijanje sukladno namjeni prostorije.
4. Podovi u svim prostorijama moraju biti izvedeni od materijala koji odgovaraju namjeni pojedine prostorije i omogućuju sigurno kretanje korisnika sukladno specifičnim potrebama korisnika.
5. Prostorije iz stavka 1. ovoga članka moraju zadovoljavati slijedeće uvjete:

* spavaonice ne smiju biti prolazne
* kupaonica mora imati pristup tekućoj toploj i hladnoj vodi
* prostor za blagovanje mora biti veličine koja osigurava svim korisnicama i članovima obitelji istovremeno konzumiranje obroka
* dnevni boravak je dovoljno velik da omogućuje boravak i grupne aktivnosti svih članova udomiteljske obitelji i korisnika
* ne smiju biti na nezavršenom tavanu, podrumu, prolazu stubišta ili pomoćnom objektu odvojenom od stambene jedinice
* u kupaonici i zahodu stambene jedinice udomitelja koji pruža usluge za teže pokretne osobe ili osobe u invalidskim kolicima trebaju biti postavljeni rukohvati.

(6) Stubište unutar stambenog prostora mora imati ogradu s rukohvatom cijelom dužinom.

# Članak 8.

1. Stambeni prostor mora biti uredan, održavan i slobodan od opasnih tvari.
2. Opasne tvari uključujući lijekove, sredstva za održavanje čistoće, alat i druge opasne tvari ne smiju biti pristupačne djeci i korisnicima koji nisu sposobni odgovorno rukovati njima.

# Članak 9.

1. Udomitelj mora korisniku osigurati uvjete prostora i opreme koji omogućuju primjeren odgoj i nesmetan psihofizički razvoj te poštivanje njegovog etničkog, vjerskog, kulturnog ili jezičnog podrijetla.
2. Oprema stambenog prostora treba odgovarati namjeni pojedine prostorije te tehničkim, higijenskim, funkcionalnim i sigurnosnim zahtjevima sukladno potrebama i interesu korisnika.
3. Za teže pokretne i nepokretne korisnike udomitelj je obvezan osigurati odgovarajuća pomagala i minimum opreme za njegu korisnika, ovisno o zdravstvenom stanju korisnika i sukladno pravima iz zdravstvenog osiguranja.

# POSEBNI UVJETI ZA DJECU

# Članak 10.

1. Jednu spavaonicu može koristiti najviše troje djece.
2. Djeca školskog uzrasta različitog spola moraju biti u odvojenim sobama, iznimno braća i sestre školske dobi mogu biti smješteni zajedno sukladno njihovu individualnom planu.
3. Spavaonica mora biti odgovarajuće namještena i uređena, na način da:

* svako dijete ima osiguran dječji krevetić ili krevet prilagođen uzrastu koji zadovoljava sigurnosne zahtjeve sukladno dobi djeteta
* ormar za odlaganje osobnih stvari
* stolice, stolove, police i ormariće prilagođene dobi i specifičnim potrebama svakog djeteta
* drugu opremu koja omogućuje sigurnost, funkcionalnost i odgovara razvojnim ili drugim potrebama smještene djece.

1. U slučaju kreveta na kat moraju biti zadovoljeni slijedeći uvjeti:

* dijete koje koristi gornji krevet je starije od 6 godina
* madrac gornjeg kreveta nije više od 2,5 cm odmaknut od okvira kreveta
* gornji krevet ima zaštitnu ogradu na otvorenoj strani kreveta
* vertikalna udaljenost između gornjeg madraca i stropa omogućuje da dijete može udobno sjediti na krevetu
* zaštitna ogradica, ljestve i druge komponente kreveta su u odgovarajućoj poziciji, neoštećene i sva mjesta povezivanja su sigurna.

1. Djetetu treba omogućiti da izrazi mišljenje o uređenju spavaonice na način primjeren njegovoj dobi i specifičnim potrebama.
2. Djetetu u dobi iznad tri godine potrebno je osigurati uvjete sukladno stavku 3. ovoga članka osim u iznimnim situacijama kao što je bolest djeteta ili druge potrebe u kojima je potreban nadzor djeteta ukoliko je isto planirano individualnim planom ili u slučaju smještaja u kriznim situacijama roditelja s djetetom.
3. Spavaonica udomitelja djeteta predškolske dobi mora biti udaljena od dječje sobe toliko da omogućuje čujnost djeteta ili udomitelj mora osigurati alarm za bebe.

# POSEBNI UVJETI ZA ODRASLE OSOBE

# Članak 11.

1. Jednu spavaonicu mogu koristiti najviše dvije osobe.
2. Spavaonice moraju biti opremljene ležajevima i noćnim ormarićem, zasebnim ormarom za svakog korisnika, manjim stolom i potrebnim brojem stolica, a raspored opreme mora omogućiti nesmetano kretanje korisnika.
3. Spavaonice u kojima su smješteni nepokretni korisnici moraju biti opremljene krevetima prilagođenim potrebama korisnika, stolićima za serviranje obroka u krevetu.
4. Veličina ležaja mora biti prilagođena potrebama smještenih korisnika i najmanje visine 50 cm.

# POSEBNI UVJETI ZA DJECU I ODRASLE OSOBE – ŽRTVE OBITELJSKOG NASILJA

# Članak 12.

1. Stambeni prostor za smještaj djece i odraslih osoba – žrtava obiteljskog nasilja u pravilu, treba imati dva izlaza/ulaza.
2. Na ulazu u objekt, u pravilu, sigurnost se korisnika osigurava video nadzorom. Ako se sigurnost korisnika ne može osigurati video nadzorom, udomitelj je obvezan osigurati čuvanje objekta putem pravne ili fizičke osobe koja je registrirana za obavljanje te djelatnosti.
3. Ulazna vrata moraju biti posebno pojačana.
4. Objekt mora imati osiguran cjelodnevni prilaz prijevoznim sredstvima.

# PRIJELAZNE I ZAVRŠNE ODREDBE

# Članak 13.

Danom stupanja na snagu ovoga Pravilnika prestaje važiti Pravilnik o stambenim, socijalnim i drugim uvjetima za obavljanje udomiteljstva (»Narodne novine«, broj 48/08).

# Članak 14.

Postupci utvrđivanja stambenih uvjeta započeti po odredbama Pravilnika o stambenim, socijalnim i drugim uvjetima za obavljanje udomiteljstva (»Narodne novine«, broj 48/08) koji nisu dovršeni prije dana stupanja na snagu ovoga Pravilnika dovršit će prema odredbama ovoga Pravilnika.

# Članak 15.

Ovaj Pravilnik stupa na snagu osmoga dana od dana objave u »Narodnim novinama«.